**OBRAZAC**

|  |
| --- |
| **IZVJEŠTAJ O SPROVEDENOJ ANALIZI PROCJENE UTICAJA PROPISA** |
| **PREDLAGAČ PROPISA** | **MINISTARSTVO FINANSIJA** |
| **NAZIV PROPISA** | **Nacrt zakona o izmjenama i dopunama Zakona o stečaju i likvidaciji banaka** |
| **1. Definisanje problema*** **Koje probleme treba da riješi predloženi akt?**
* **Koji su uzroci problema?**
* **Koje su posljedice problema?**
* **Koji su subjekti oštećeni, na koji način i u kojoj mjeri?**
* **Kako bi problem evoluirao bez promjene propisa (“status quo” opcija)?**
 |
| Važećim Zakonom o stečaju i likvidaciji banaka, koji se primjenjuje od 15. oktobra 2001. godine, a koji je u izmijenjen 2008, 2010, 2019. i posljednji put 2024. godine, uređuju se uslovi i postupak stečaja i likvidacije banaka kojima je Centralna banka Crne Gore (u daljem tekstu: Centralna banka) oduzela dozvolu za rad. Ovim propisom izvršeno je djelimično usklađivanje sa Direktivom 2001/24/EZ Evropskog parlamenta i Savjeta od 4. aprila 2001. godine o restrukturiranju i likvidaciji kreditnih institucija. Takođe, odredbe ovog zakona su u toku 2019. i 2024. godine usklađivane sa odredbama Direktive 2014/59/EU Evropskog parlamenta i Savjeta od 15. maja 2014. o uspostavljanju okvira za oporavak i sanaciju kreditnih institucija i investicionih društava kao i o izmjeni Direktive Savjeta 82/891/EEZ i direktiva 2001/24/EZ, 2002/47/EZ, 2004/25/EZ, 2005/56/EZ, 2007/36/EZ, 2011/35/EU, 2012/30/EU i 2013/36/EU i regulativa (EU) br. 1093/2010 i (EU) br. 648/2012 Evropskog parlamenta i Savjeta, u pogledu redosleda prioriteta kod isplate potraživanja povjerilaca banke nad kojom se otvara postupak stečaja. Dodatno, djelimično usklađivanje sa odredbama pomenute direktive izvršeno je i kroz odredbe Zakona o kreditnim institucijama („Sl. list Crne Gore”, br. 72/19, 8/21, 24/25), kojima su utvrđene mjere reorganizacije koje su instrumenti koji imaju za cilj očuvanje ili obnavljanje finansijske stabilnosti kreditne institucije.Dalje, potpuno usklađivanje Zakona o stečaju i likvidaciji banaka sa pravnom tekovinom EU je od izuzetnog značaja za unapređenje finansijskog sistema Crne Gore u pogledu njegove sigurnosti, efikasnosti i stabilnosti, i predstavlja jedan od ključnih koraka ka ispunjavanju zahtjeva za članstvo Crne Gore u Evropskoj uniji, odnosno zatvaranju Pregovaračkog poglavlja 9 – Finansijske usluge.Imajući u vidu ubrzavanje svih aktivnosti na realizaciji obaveza iz završnih mjerila za pregovaračka poglavlja, a u cilju stvaranja pretpostavki koje će doprinijeti bržem omogućavanju učlanjenja Crne Gore u Evropsku uniju, pripremljen je Nacrt zakona o izmjenama i dopunama Zakona o stečaju i likvidaciji banaka (u daljem tekstu: Nacrt zakona), kojim se vrši dalje potpuno usaglašavanje sa Direktivom 2001/24. Ovo usaglašavanje se odnosi na dio odredbi kojima se uređuju postupci reorganizacije i likvidacije (odnosno stečaja) banaka sa međunarodnim elementom: u slučajevima pokretanja ovih postupaka nad bankama iz Crne Gore koje imaju filijale u drugim državama članicama, nad bankama iz drugih država članica i njihovim filijalama u Crnoj Gori, ili filijalama banaka iz trećih zemalja u Crnoj Gori. Naime, ovim odredbama Direktive se uvodi koordinacija nadležnih organa u sprovođenju mjera restrukturiranja i likvidacijskom postupku, obezbjeđuje se međusobno priznavanje likvidacionih postupaka i njihovih posljedica u EU i obezbjeđuje da se ključna uloga koju nadležni organi matične države članice imaju prije pokretanja likvidacionog postupka (uključujući i donošenje odluka i priznavanje dejstava tih odluka) nastavi i tokom likvidacionog postupka kako bi on mogao pravilno da se sprovodi i okonča. Dodatno, obezbjeđuje se jednako postupanje prema povjeriocima u pogledu pružanja informacija, odnosno obaveze objavljivanja bitnih informacija, čime se omogućava prijava potraživanja ili podnošenje prigovora vezanih za ova potraživanja u okviru propisanih rokova. Takođe, omogućava se priznavanje odluka o imenovanju likvidacionog upravnika, uključujući i njegova ovlašćenja u svim državama EU, u skladu sa zakonom, kao i čuvanje poslovne tajne od strane svih organa uključenih u ove postupke u skladu sa nacionalnim zakonodavstvom.Prenošenjem ovih odredbi zaokružuju se regulatorne aktivnosti predviđene za postizanje potpune usklađenosti sa pomenutom direktivom. Takođe, Nacrtom zakona se predlažu pojedine izmjene postojećih odredbi kojima se uređuje postupak stečaja nad bankama, koje izmjene imaju za cilj unapređenje ovog postupka i postizanja veće jasnoće i transparentnosti, a što je takođe usklađeno sa praksama EU država članica, kao i postupak dobrovoljne likvidacije solventne banke koja je donijela odluku o prestanku rada. U opciji ,,status quo'', spriječilo bi se dalje unaprjeđenje regulatornog okvira kojim se uređuju postupci stečaja i likvidacije banaka i ne bi bilo moguće izvršiti usklađenost postojećeg nacionalnog regulatornog okvira sa važećim evropskim propisima, što bi u krajnjem odložilo ili onemogućilo pristupanje Crne Gore Evropskoj uniji. |
| **2. Ciljevi*** **Koji ciljevi se postižu predloženim propisom?**
* **Navesti usklađenost ovih ciljeva sa postojećim strategijama ili programima Vlade, ako je primjenljivo.**
 |
| Usvajanjem predloženih izmjena i dopuna zakona stvoriće se preduslovi za ostvarivanje sljedećih ciljeva:* unapređenje i dodatno osnaživanje regulatornog okvira kojim se uređuje sprovođenje postupaka stečaja i likvidacije banaka u našoj zemlji u skladu sa najvišim evropskim standardima;
* stvara se dodatni inpuls za jačanje bankarskog sistema i stabilnost finansijskog sistema u državi.

Nacrt zakona nije uvršten u postojeće strategije ili programe Vlade, ali, uzimajući u obzir ključni uticaj koji neusklađenost sa Direktivom 2001/24 može imati na postupak pristupanja Crne Gore Evropskoj uniji u dijelu privremenog zatvaranja pregovaračkog Poglavlja 9 - „Finansijske usluge“, ocijenjeno je da je donošenje ovog zakona neophodno. |
| **3. Opcije*** **Koje su moguće opcije za ispunjavanje ciljeva i rješavanje problema? (uvijek treba razmatrati “status quo” opciju i preporučljivo je uključiti i neregulatornu opciju, osim ako postoji obaveza donošenja predloženog propisa).**
* **Obrazložiti preferiranu opciju?**
 |
| Predloženim Nacrtom zakona finalizuje se usklađivanje regulatornog okvira sa Direktivom 2001/24, te se nakon usvajanja navedenih izmjena i dopuna Zakona očekuje pozitivno mišljenje EK čime se stiču uslovi za ispunjenje obaveza preuzetih u postupku pristupanja Crne Gore Evropskoj uniji i konkretno, prvog završnog mjerila u pregovaračkom Poglavlju 9 - „Finansijske usluge“, u skladu sa planiranim rokom.U slučaju opcije “status quo” izostalo bi potpuno usklađivanje propisa kojim se regulišu postupci stečaja i likvidacije banaka sa pravnom tekovinom EU, što bi posljedično ugrozilo ispunjavanje mjerila iz Poglavlju 9, odnosno ocjenu Crne Gore ka članstvu u Evropskoj uniji. Konkretno, opcijom “status quo” bila bi onemogućena potpuna implementacija EU propisa i standarda u pravni sistem Crne Gore, između ostalog:* primjena principa kontrole matične zemlje, odnosno da se pravo države članice u kojoj banka nad kojom je pokrenut postupak stečaja/likvidacije ima sjedište primjenjuje na cijeli stečajni/likvidacioni postupak;
* zahtijev da se sve relevantne strane, uključujući poznate povjerioce, obavijeste o otvaranju stečajnog/likvidacionog postupka nad bankom, što uključuje i obavezu objave tih informacija u Službenom listu Evropske unije i najmanje dva dnevna lista svake države članice u kojoj ta banka ima filijalu;
* primjena prava matične države na postupak stečaja/likvidacije u cijeloj EU, naročito u pogledu:
* ovlašćenja stečajnog/likvidacionog upravnika,
* posljedice stečajnog/likvidacionog postupka na sve tužbene zahtjeve povjerilaca i
* raspodjelu troškova;
* uticaj stečajnog/likvidacionog postupka i primjenjivo pravo u vezi sa određenim ugovorima i drugim pravima na koje postupak može uticati, kao što su ugovori o radu i imovinska prava;
* zahtijeva u vezi sa čuvanjem povjerljivih informacija u vezi sa stečajnim/likvidacionim postupkom.

Takođe, izostalo bi dalje unapređenje uređivanja stečajnog postupka i propisivanje postupka dobrovoljne likvidacije banke koje se predlaže Nacrtom zakona u cilju postizanja veće jasnoće i transparentnosti u sprovođenju ovih postupaka.Navedenim mehanizmima se dodatno unapređuje i uloga Centralne banke u vršenju zakonom utvrđenih ovlašćenja i nadležnosti, ali i efikasno i stabilno poslovanje kreditnih institucija što će u krajnjem imati pozitivan efekat na stabilnost bankarskog i finansijskog sistema u Crnoj Gori. |
| **4. Analiza uticaja*** **Na koga će i kako će najvjerovatnije uticati rješenja u propisu - nabrojati pozitivne i negativne uticaje, direktne i indirektne.**
* **Koje troškove će primjena propisa izazvati građanima i privredi (naročito malim i srednjim preduzećima).**
* **Da li pozitivne posljedice donošenja propisa opravdavaju troškove koje će on stvoriti.**
* **Da li se propisom podržava stvaranje novih privrednih subjekata na tržištu i tržišna konkurencija.**
* **Uključiti procjenu administrativnih opterećenja i biznis barijera.**
 |
| Obzirom da se Zakonom o stečaju i likvidaciji banaka uređuju uslovi i postupak stečaja i likvidacije banaka, nakon što su ispunjeni propisani uslovi, te da se Nacrtom zakona predlažu izmjene i dopune tog zakona koje prvenstveno imaju za cilj dalje usklađivanje sa odredbama EU propisa, usvajanje predloženog Nacrta zakona neće, direktno ni indirektno, uticati na poslovanje banaka/kreditnih institucija. Procijenjeno je i da drugi zahtjevi utvrđeni ovim Nacrtom zakona sa ciljem postizanja veće jasnoće i transparentnosti u sprovođenju postupaka stečaja i likvidacije, neće predstavljati opterećenje za banke.Primjena predloženog propisa neće izazvati troškove građanima i privredi, uključujući i malim i srednjim preduzećima.Predloženi propis ne podržava stvaranje novih privrednih subjekata, niti utiče na tržišnu konkurenciju. Mišljenje je da Nacrt zakona neće dovesti do stvaranja administrativnih opterećenja i biznis barijera, niti stvoriti troškove za građane i privredu. |
| **5. Procjena fiskalnog uticaja*** **Da li je potrebno obezbjeđenje finansijskih sredstava iz budžeta Crne Gore za implementaciju propisa i u kom iznosu?**
* **Da li je obezbjeđenje finansijskih sredstava jednokratno, ili tokom određenog vremenskog perioda? Obrazložiti.**
* **Da li implementacijom propisa proizilaze međunarodne finansijske obaveze? Obrazložiti.**
* **Da li su neophodna finansijska sredstva obezbijeđena u budžetu za tekuću fiskalnu godinu, odnosno da li su planirana u budžetu za narednu fiskanu godinu?**
* **Da li je usvajanjem propisa predviđeno donošenje podzakonskih akata iz kojih će proisteći finansijske obaveze?**
* **Da li će se implementacijom propisa ostvariti prihod za budžet Crne Gore?**
* **Obrazložiti metodologiju koja je korišćenja prilikom obračuna finansijskih izdataka/prihoda.**
* **Da li su postojali problemi u preciznom obračunu finansijskih izdataka/prihoda? Obrazložiti.**
* **Da li su postojale sugestije Ministarstva finansija na nacrt/predlog propisa?**
* **Da li su dobijene primjedbe uključene u tekst propisa? Obrazložiti.**
 |
| Za implementaciju ovog zakona nije potrebno obezbijediti finansijska sredstava iz budžeta Crne Gore, niti će njegovim sprovođenjem proizići međunarodne finansijske obaveze.Implementacijom propisa neće se direktno ostvariti prihodi za budžet Crne Gore. |
| **6.** K**onsultacije zainteresovanih strana*** **Naznačiti da li je korišćena eksterna ekspertska podrška i ako da, kako.**
* **Naznačiti koje su grupe zainteresovanih strana konsultovane, u kojoj fazi RIA procesa i kako (javne ili ciljane konsultacije).**
* **Naznačiti glavne rezultate konsultacija, i koji su predlozi i sugestije zainteresovanih strana prihvaćeni odnosno nijesu prihvaćeni. Obrazložiti.**
 |
| Prilikom izrade ovog zakona nije korišćena eksterna ekspertska podrška. Zakon će biti stavljen na javnu raspravu, nakon koje će se uzeti u obzir dati komentari i sugestije i utvrditi konačan tekst. |
| **7. Monitoring i evaluacija*** **Koje su potencijalne prepreke za implementaciju propisa?**
* **Koje će mjere biti preduzete tokom primjene propisa da bi se ispunili ciljevi?**
* **Koji su glavni indikatori prema kojima će se mjeriti ispunjenje ciljeva?**
* **Ko će biti zadužen za sprovođenje monitoringa i evaluacije primjene propisa?**
 |
| Ne postoje potencijalne prepreke za implementaciju ovog zakona.Mjere koje će biti preduzete u toku primjene ovog zakona da bi se osiguralo ispunjenje očekivanih ciljeva su sljedeće:• preduzimanje potrebnih regulatornih aktivnosti za implementaciju zakona,• po potrebi, Centralna banka će preduzimati odgovarajuće mjere u slučaju njegove neodgovarajuće primjene,• Centralna banka će podsticati usklađenost otvorenošću i spremnošću za komunikaciju, pripremanjem mišljenja, odobrenja, saglasnosti i po potrebi stručnom procjenom,• Centralna banka će u svojim izvještajima objavljivati informacije o praćenju sprovođenja ovog zakona.Glavni indikatori prema kojima će se mjeriti ispunjenje ciljeva predloženog zakona jesu ocjena stepena usklađenosti sa relevantnim propisima EU i efikasnost sprovedenih postupaka stečaja i likvidacije.Za monitoring primjene ovog zakona biće zadužena Centralna banka kao Ustavom određena samostalna organizacija, odgovorna za monetarnu i finansijsku stabilnost i funkcionisanje bankarskog sistema, koja u skladu sa zakonom utvrđenim funkcijama uređuje i obavlja poslove u vezi sa stečajem i likvidacijom banaka. |

**Datum i mjesto Starješina**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_